text: Jagten på lastbil-tyve forstærkes
  02 marts 2011 kl. 16.14
  Vognmænd og forsikringsselskaberne går nu sammen for at intensivere jagten på lastbiltyvene.
  På få år er antallet af stjålne lastbiler og lastbil-trailere i Danmark fire-doblet. Nu er vognmænd og forsikringsselskaberne gået sammen for at intensivere jagten på lastbiltyvene.
   
  Når et forsikringsselskab efterlyser en bil, får vognmændene nu en mail og chafførerne en sms om, hvad de skal være på udkig efter.
  Forsikrings-selskaberne udlodder derefter op til 25.000 kroner i dusør til chauffører, der spotter en stjålet lastbil. Det har virket. I årets første to måneder har to opmærksomme chauffører gjort sig fortjent til dusør.
  Tyveri af lastbiler er i stigende grad organiseret. Kun knapt halvdelen af de stjålne lastbiler bliver fundet og bragt tilbage til Danmark.
  